Publication: Magyar Közlöny
Issue: MK-2008-175 (Year: 2008, Number: 175)
Era: 2004-2010
Section: 170/2002. (VIII. 7.) Korm. rendelet (a továbbiakban: R1.) 2. §-ában kihirdetett SZMGSZ
Paragraph Index: 280

2. Az SZMGSZ 8. cikke 2. §-ának második bekezdését a következő szöveggel kell helyettesíteni: „A feladó írásbeli kérelmére azonos fajta árukkal megrakott vasúti kocsiknak, zárt vonatokban (kocsicsoportban) történő fuvarozása ugyanarra a rendeltetési állomásra és ugyanazon átvevő részére megengedett, ha ehhez a fuvarozásban résztvevő valamennyi vasút hozzájárult. A feladó ebben az esetben köteles a szükséges adatokat a 13.1. és a 13.2. számú mellékletekben foglaltak szerint „Az egy fuvarlevéllel, zárt vonattal (csoportban) fuvarozott kocsikról készült jegyzékbe” vagy az SZMGSZ 22. számú mellékletében foglaltak szerint a „CIM/SZMGSZ kocsijegyzékbe” bevezetni, és e jegyzéket az előírt példányszámban a fuvarlevéllel együtt benyújtani. A jegyzék egy példányát a fuvarlevél-másodpéldánnyal együtt a feladó részére vissza kell szolgáltatni. Vasúti kocsiknak egy SZMGSZ fuvarlevéllel, zárt vonatokban (kocsicsoportban) történő fuvarozása esetén a fuvarlevél „Kocsiszám”, „Rakománytömeg (t)”, „Tengely” és „Saját tömeg” rovataiba a feladó köteles bejegyezni a következő szöveget: „Lásd a csatolt jegyzéket / Смотри прилагаемую ведомость”. 2008/175. szám Vasúti kocsiknak egy CIM/SZMGSZ fuvarlevéllel, zárt vonatokban (kocsicsoportban) történő fuvarozása esetén a fuvarlevél „Kocsiszám” rovatába a feladó köteles bejegyezni a következő szöveget: „Lásd a csatolt jegyzéket / Смотри прилагаемую ведомость”.”

Source: https://magyarkozlony.hu/hivatalos-lapok/fc5f29be392e7433ccb655f051078f08ab01a18c/dokumentumok/3280b237f93167bf22b88c139bb908a1f26f49e6/letoltes